Daddy Day Care

Daddy Day Care er en amerikansk spillefilm fra 2003 regissert av Steve Carr, med Eddie Murphy, Jeff Garlin, Steve Zahn og Regina King i hovedrollene. Oppfølgeren Daddy Day Camp ble utgitt i 2007, med Cuba Gooding jr. i hovedrollen.

Handling 
Charlie Hinton og hans kone Kim har nettopp registrert sønnen Ben ved Chapman Academy, en akademisk barnehage arrangert av den hovmodige Gwyneth Harridan. Men samme dag som de registrerte ham, får Charlie og hans beste venn, Phil Ryerson (sammen med 300 andre) sparken fordi sjefen deres, administrerende direktør Jim Fields, stenger en av selskapets avdelinger. Kim forsørger familien ved å gå tilbake til jobben som advokat, men Charlie klarer ikke å finne noen jobb etter flere uker. De blir derfor nødt til å ta Ben ut av Chapman Academy, fordi de ikke har råd til å betale for det. De klarer ikke å finne noen andre passende alternativer for Ben, så Charlie åpner barnehagen Daddy Day Care i sitt eget hjem med hjelp av Phil.

Charlie og Phil åpner med noen få barn, men sliter med kaos og enkelte personlige problemer. Men Harridan blir snart irritert på grunn av denne konkurransen og forsøker å stenge den, blant annet ved å varsle barnevernet om den nye barnehagen. Dan Kubitz, som tilbyr ulike tjenester rettet mot barn og deres foreldre, gir dem noen gode råd for å sikre at barnehagen blir mer egnet for barn, inkludert å ansette en tidligere kollega Marvin, for å ta hånd om barna. Etter hvert begynner Daddy Day Care å vokse i popularitet. De knytter også tettere bånd til alle barna, og Charlie legger merke til hvordan Ben koser seg og har det morsomt. Imidlertid fortsetter Harridan å forårsake flere problemer for dem, etter at flere foreldre forlater henne for å heller gå til Charlie og Phil.

Når Kubitz påpeker at eiendommen de bruker ikke kan huse antallet barn de har, foreslår han at de fjerner to barn fra tilbudet. Maksimalt antall barn de kan ha er tolv, men de hadde fjorten. Charlie er motvillig til å fjerne to av barna fra tilbudet, og ønsker i stedet å kjøpe en bygning i byen for å holde barnehagen åpen for alle sammen. De forsøker å finne en passende bygning, og forsøker å samle inn penger for å betale denne kostnaden. Harridan får imidlertid vite om dette, og saboterer planen deres med hjelp fra sin assistent Jennifer.

Samtidig kommer Jim for å tilby Charlie og Phil deres gamle jobber tilbake for dobbel lønn, og lar dem kontrollere hele avdelingen. Men det tar ikke lang tid før Charlie begynner å stille spørsmål ved denne avgjørelsen, etter at han innser hvilken innvirkning Daddy Day Care har hatt på Ben og de andre barna. Deretter erklærer han at Ben er det viktigste for ham, og slutter i jobben hos Jim.

Rollebesetning 
 Eddie Murphy som Charles Hinton
 Jeff Garlin som Phillip Ryerson
 Steve Zahn som Marvin
 Regina King som Kimberly Hinton
 Anjelica Huston som Miss Gwyneth Harridan
 Khamani Griffin som Benjamin Hinton
 Kevin Nealon som Bruce
 Jonathan Katz som Daniel Kubitz
 Lacey Chabert som Jennifer
 Max Burkholde som Maxwell Ryerson
 Jimmy Bennett som Tony / Flash
 Leila Arcieri som Kelli
 Shane Baumel som Crispin
 Elle Fanning som Jamie
 Felix Achille som Dylan
 Hailey Noelle Johnson som Becca
 Siobhan Fallon Hogan som Peggy
 Arthur Young som Nicky
 Wallace Langham som Jim Fields
 Lisa Edelstein som Bruce sin kone, og moren til Crispin
 Mark Griffin som Steve
 Laura Kightlinger som Sheila

Referanser

Eksterne lenker
 

Filmer fra 2003
Engelskspråklige filmer